Talk Saxy

"**Talk Saxy**" ialah lagu yang dirakamkan oleh kumpulan muzik lelaki Korea Selatan, Riize. Runut tersebut dikeluarkan pada 27 Oktober 2023, melalui syarikat SM Entertainment dan diedarkan oleh Kakao Entertainment dan RCA Records. Lagu itu kemudiannya disertakan sebagai runut ketujuh di dalam album mini pertama kumpulan, *[[Riizing]]*. Sehingga Oktober 2024, "Talk Saxy" ialah lagu terakhir yang dilancarkan oleh Riize bersama-sama dengan anggota Seunghan, yang telah berehat daripada kumpulan itu sejurus selepas lagu itu dikeluarkan.

## Latar belakang dan pelancaran
Kumpulan muzik Riize membuat kemunculan pertama mereka pada 4 September 2023 dengan melancarkan album single mereka, *[[Get a Guitar]]*. Album ini secara komersialnya berjaya, dengan lebih daripada satu juta salinan pada minggu pertama pengeluarannya. Sebulan kemudian, syarikat SM Entertainment (SM) mengumumkan barisan keluaran kumpulan untuk suku keempat tahun 2023, menandakan bahawa Riize akan mengeluarkan single susulan pada penghujung bulan Oktober. Pada 23 Oktober, SM secara rasmi mengumumkan bahawa lagu berjudul "Talk Saxy" akan dilancarkan ke platform-platform muat turun digital dan penstriman pada 27 Oktober.

## Penggubahan
Seni kata lagu untuk "Talk Saxy" ditulis oleh Brice Fox, Tony Ferrari, Jurek Reunamäki, dengan lirik tambahan berbahasa Korea ditulis oleh pasukan pencipta lagu Danke. Fox, Ferrari dan Reunamäki turut menyumbang kepada penggubahan, bersama-sama dengan Samuil, Jeremy "Tay" Jasper, dan Adrian McKinnon. Penyusunan pula disiapkan oleh Fox dan Benjamin 55. 

Selepas pengumumannya, SM Entertainment menyifatkan lagu itu sebagai gubahan pop tarian yang menampilkan *[[riff]]* saksofon "yang menagihkan" seluruhnya, dengan rentak mesin dram gaya 808 "yang kuat". Yang lain telah menggambarkan lagu tersebut mempunyai bunyi "sekolah lama", dengan "rentak berdenyut". Secara liriknya, "Talk Saxy" berkisar tentang tarikan seseorang kepada orang yang tidak dikenali dan untuk mendapatkan perhatian mereka. "Talk Saxy" digubah dalam kekunci F minor, dengan tempo 89 rentak seminit. 

## Penerimaan kritis
"Talk Saxy" mendapat respons positif daripada pengkritik. Alessandra Rincon menulis untuk blog muzik *Ones to Watch,* berpendapat bahawa bakat individu anggota kumpulan itu "bersinar" pada baris ayat yang "menarik", dan bahawa "vokal menawan dan lancar mereka adalah titik balas sempurna kepada *riff* saksofon yang ada di mana-mana". Di *[[Billboard]]*, Starr Bowenbank menulis bahawa "Talk Saxy" adalah "berani" dan "bertenaga tinggi", dan membandingkan *riff* saksofon runut itu dengan lagu-lagu "Talk Dirty" oleh Jason Derulo dan "Worth It" oleh Fifth Harmony. Cidney Atcherson dari *The Kraze* menulis bahawa lagu itu "sangat menagihkan" dan "suatu *banger*".

## Kredit dan tenaga kerja
Kredit diadaptasi daripada nota pelapik album mini *[[Riizing]]*.

**Studio**
* SM SSAM Studio – perakaman, dijuruterakan untuk pengadunan
* 77F Studio – penyuntingan digital
* SM Lyvin Studio – dijuruterakan untuk pengadunan
* SM Blue Cup Studio – pengadunan
* Sterling Sound – pengindukan

**Tenaga kerja**

* SM Entertainment – penerbit eksekutif
* Jang Cheol-hyuk – penyelia eksekutif
* Riize – vokal
* Brice Fox – lirik, penggubahan
* Tony Ferrari – lirik, penggubahan, vokal latar belakang
* Jurek Reunamäki – lirik, penggubahan, penyusunan
* Danke – lirik
* Samuil – penggubahan
* Tay Jasper – penggubahan
* Adrian McKinnon – penggubahan
* Benjamin 55 – penyusunan
* 1Take – arahan vokal
* Young Chance – vokal latar belakang
* Simon Petrén – piano
* Kang Eun-ji – perakaman, kejuruteraan
* Kim Hyo-jun – perakaman
* Woo Min-jeong – penyuntingan digital
* Lee Ji-hong – kejuruteraan
* Jeong Ui-seok – pengadunan
* Chris Gehringer – pengindukan

## Sejarah pelancaran

## Rujukan


## Pautan luar
* Video muzik